CELEX: 32019R1315
Language: lv
Date: 2019-08-02 00:00:00
Title: Komisijas Īstenošanas regula (ES) 2019/1315 (2019. gada 2. augusts) par atļauju lietot Enterococcus faecium DSM 7134 preparātu par barības piedevu (dzirdināmajā ūdenī) sivēnmātēm (atļaujas turētājs Lactosan GmbH &amp; Co) (Dokuments attiecas uz EEZ.)

5.8.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 205/7
               
            
         KOMISIJAS ĪSTENOŠANAS REGULA (ES) 2019/1315
         (2019. gada 2. augusts)
         par atļauju lietot Enterococcus faecium DSM 7134 preparātu par barības piedevu (dzirdināmajā ūdenī) sivēnmātēm (atļaujas turētājs Lactosan GmbH & Co)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regula (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju Enterococcus faecium DSM 7134 preparātu lietot par barības piedevu sivēnmātēm. Šim pieteikumam pievienotas minētās regulas 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikums attiecas uz atļauju lietot Enterococcus faecium DSM 7134 preparātu dzirdināmajā ūdenī; paredzot vielu klasificēt piedevu kategorijā “zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2019. gada 23. janvāra atzinumā (2) secināja, ka ar piedāvātajiem lietošanas nosacījumiem Enterococcus faecium DSM 7134 preparātam nav nelabvēlīgas ietekmes ne uz dzīvnieku veselību, ne vidi. Tomēr tā arī secināja, ka piedevu uzskata par ādas un elpceļu sensibilizatoru. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde arī secināja, ka piedeva var būt iedarbīga, lai uzlabotu dzirdināmā ūdens zootehniskos parametrus sivēnmātēm. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     
                        Enterococcus faecium DSM 7134 preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot, kā norādīts šīs regulas pielikumā.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Atļauja
            Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot par dzīvnieku barības piedevu saskaņā ar minētajā pielikumā izklāstītajiem nosacījumiem.
         
         
            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 2. augustā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2019; 17(2):5612.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas termiņa beigas
                     
                  
                        KVV uz l dzirdināmā ūdens
                     
                  
                        
                           Kategorija: zootehniskās piedevas. Funkcionālā grupa: zarnu floras stabilizatori.
                        
                     
                  
                        4b1841
                     
                     
                        Lactosan Starterkulturen GmbH & Co
                     
                     
                        
                           Enterococcus faecium DSM 7134
                     
                     
                        
                           Piedevas sastāvs
                        
                        
                           Enterococcus faecium DSM 7134 preparāts, kas satur vismaz:
                        1 × 1010 KVV/g piedevas pulvera formā
                        
                           Aktīvās vielas raksturojums
                        
                        
                           Enterococcus faecium DSM 7134 dzīvotspējīgas šūnas.
                        
                           Analītiskā metode
                            (1)
                        
                        Uzskaitei: Petri trauciņa un uztriepuma metode, kurā izmanto žults eskulīna azīda agaru (EN 15788).
                        Identifikācijai: pulsa lauka gela elektroforēze (PFGE)
                     
                     
                        Sivēnmātes
                     
                     
                        —
                     
                     
                        2,5 × 108
                        
                     
                     
                        —
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.
                                 
                              
                                    2.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, tostarp elpceļu aizsarglīdzekļus un cimdus.
                                 
                              
                                    3.
                                 
                                 
                                    Ja piedevu lieto dzirdināmajā ūdenī, nodrošina viendabīgu piedevas izkliedi.
                                 
                              
                     
                        2029. gada 25. augusts
                     
                  
               (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.